armvectores/hy_wikipedia_2023 huggingface dataset:
Մուհամադ ալ Հարիրի

Աբու Մուհամադ Մուհամադ իբն ալ-Հասիմ ալ-Բասրի ալ-Հարիրի, (արաբ․՝ محمد القاسم بن علي بن محمد بن عثمان الحريري‎‎, 1054[…], Բասրա, Իրաք - սեպտեմբերի 10, 1122, Բասրա, Իրաք), արաբ գրող, պոետ, փիլիսոփա։


== Կենսագրություն ==
Ալ Հարիրին հարուստ հողատիրոջ, մետաքսի առևտրով զբաղվող վաճառականի որդի էր։ Ստացել է լավ կրթություն, գրել սկսել է վաղ հասակից։ Հրապուրվել	է գրական արաբերենի քերականությամբ, բառագիտությամբ։ Բասրայում ղեկավարել է փոստային բաժանմունքը։ Ալ Հարիրին ղեկավարությանը հայտնում էր քաղաքի կասկածելի մարդկանց և իրադարձությունների մասին։																
Երկար ժամանակ ապրել է բեդուինների մոտ, որոնք համարվում են դասական արաբերենի, նախաիսլամական լեզվի, պոեզիայի և Ղուրանի կրողները։ Գրել է մի շարք փիլիսոփայական աշխատություններ, որոնցում հանդես է եկել ընդդեմ գրավոր լեզվում խոսակցական էլեմենտների ներթափանցմանը։ Ստեղծել է բանաստեղծությունների և նամակների ժողովածու։	
Ալ Հարիրին առավել հայտնի է, որպես 50 մակամների շարքի հեղինակ, որոնք արագ դարձել են գրական հետազոտությունների առարկա, և դարերի ընթացքում համարվել՝ գեղարվեստական կատարելությոան օրինակ։ Հատկապես բարձր է գնահատվում դրանց ուսուցողական բնույթը։ Գրված մակամները եղել է անհայտ մեկի պատվերով, ենթադրվում է, որ դա կամ Բասրայի կառավարիչն է, կամ արաբական խալիֆ ալ Մուստարշիդայի վեզիր Անուշիրվան իբն Հալիդը, կամ Իբն Սադական, կամ էլ ալ Մուստազհիր խալիֆը։ Մակամներում ալ Հարիրը նկարներ է պատկերել Արաբական խալիֆաթի կյանքի անկման ժամանակաշրջանից։ Գլխավոր հերոս Աբու Զեյդ աս-Սերուջին ճարպիկ խաբեբա էր, բոլոր իրավիճակներում ելք գտնող։ Ալ Հարիրի մակամները Եվրոպայում հայտնի են XVII դարից ի վեր, ռուսերենով թարգմանվել են 1826 թվականից։


== Արտաքին հղումներ ==
Борисов В. М., Долинина А. А.։ «Абу Мухаммед аль Харири и его макамы»։ Արխիվացված է օրիգինալից 2011-05-04-ին։ Վերցված է 2008-12-29  


== Ծանոթագրություններ ==
Փիթ Օվերենդ Ուոթս

Փիթ Օվերենդ Ուոթս (անգլ.՝ Pete Overend Watts, մայիսի 13, 1948(1948-05-13), Yardley, Բիրմինգհեմ, Ուորիքշիր, Անգլիա, Միացյալ Թագավորություն - հունվարի 22, 2017(2017-01-22)), անգլիացի բաս կիթառահար։ 1970-ական թվականներին հիմնել է «Mott the Hoople» ռոք խումբը։ Իր երաժշտական գործունեության ընթացքում արժանացել է մի շարք պարգևների և մրցանակների։


== Վաղ կյանք ==
Ուոթսը ծնվել է 1947 թվականի մայիսի 13-ին Յարդլիում, Բիրմինգհեմ։ Վաղ տարիքում տեղափոխվել է Սասսեքս կոմսության Ուերթհինգ քաղաքում, այնուհետև՝ Ռոզ Վայի վրա, որտեղ սկսել է սովորել Ross Grammar School-ում։ Նրա միջին անունը Օուերենդը, որը նար չի օգտագործել, փոխանցվել է իր նախնիներից։ Ուոթսը սկսել է կիթառ նվագել 13 տարեկանում, իսկ 1965 թվականից սկսել է զբաղվել բաս կիթառով։ Գայ Սթիվենսի հետ միասին հիմնել է «Mott the Hoople» խումբը։ Երկար տարիներ եղել է խմբի բաս կիթառահարը։
2009 թվականի հունվարին հայտարարվեց, որ «Mott the Hoople» խումբը շրջագայություններով հանդես կգա աշխարհում։
2013 թվականին հրատարակել է իր հեղինակային «Մարդը, ով ատում էր քայլել» գիրքը։
Մահացել է 2017 թվականի հունվարի 22-ին 69 տարեկան հասակում՝ կոկորդի քաղցկեղից։


== Ծանոթագրություններ ==
Ալլիստե

Ալլիստե  (իտալերեն՝ Alliste), քաղաք Իտալիայում։ Գտնվում է Ապուլիա մարզում՝ Լեչե գավառում։ Սահմանակցում է Ռակալեին, Ուջենտոյին։
Բնակչության թվաքանակը 2008 թվականի տվյալներով եղել է 6542, բնակչության խտությունը՝ 263 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 71040, հեռախոսային կոդ՝ +39 00833։
Սուրբ Քվենտինը հարգվում է որպես քաղաքի հովանավոր։ Քաղաքի օրը նշվում է ամեն տարի հոկտեմբերի 31-ին։


== Ծանոթագրություններ ==


== Արտաքին հղումներ ==
http://www.comune.alliste.le.it/ Archived 2012-02-27 at the Wayback Machine.
Թոդ շրջան (Կենտուկի)

Անվան այլ կիրառումների համար տե՛ս՝ Թոդ շրջան (այլ կիրառումներ)Թոդ շրջան (անգլ.՝ Todd County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 974 կմ² է, բնակչությունը՝ 12.460 մարդ (2010 թ. տվյալներով)։ Շրջկենտրոնն է Էլկտոն բնակավայրը։ Կազմավորվել է 1819 թ.։
Ամինևո (այլ կիրառումներ)

Ամինևո, կարող է վերաբերել՝

Ամինևո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Ամինևո - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Ամինևո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Լևոն Գեոխլանյան

Լևոն Տիգրանի Գեոխլանյան (հունվարի 6, 1927(1927-01-06), Թուրքիա), խորհրդային հայ օպերային երգիչ (տենոր)։ ՀԽՍՀ վաստակավոր արտիստ (1957)։


== Կենսագրություն ==
Լևոն Գեոխլանյանը ծնվել է 1927 թվականի հունվարի 6-ին Թուրքիայում։ 1946 թվականին տեղափոխվել է Հայաստան։ Երաժշտական կրթությունն ստացել է Մոսկվայի կոնսերվատորիայում՝ Սերգեյ Միգայի դասարանում։
1956-1958 թվականներին՝ Մոսկվայի Մեծ թատրոնի ստաժոր, ավելի ուշ՝ Մոսկվայի ֆիլհարմոնիայի մենակատար։


== Ծանոթագրություններ ==
Չայկինո (գյուղ, Ջանկոյի շրջան)

Անվան այլ կիրառումների համար տե՛ս՝ ՉայկինոՉայկինո (ուկրաիներեն՝ Чайкине, Ղրիմի թաթարերեն՝ Küçük Tarhan), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Մալիյ Տարխան։
2001 թվականի տվյալներով Չայկինո գյուղում բնակվում էր 1 119 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրլ Մաքֆերսոն

Էրլ Սթիլ Մաքֆերսոն (անգլ․՝ Earle Steele MacPherson, հուլիսի 6, 1891(1891-07-06), Հայլենդ–Պարկ, Լեյք շրջան, Իլինոյս, ԱՄՆ - հունվարի 26, 1960(1960-01-26)), ամերիկացի ավտոմոբիլային ճարտարագետ, առավել հայտնի է 1940-ական թվականներին Մաքֆերսոնի կախոցի մշակմամբ։


== Կենսագրություն ==
Էրլ Մաքֆերսոնը ծնվել է Իլինոյսի Հայլենդ-Պարկում 1891 թվականին։ Սովորել է Իլինոյսի համալսարանում։ Առաջին աշխարհամարտի տարիներին ծառայել է բանակում և ստացել կապիտանի կոչում։ 1920-ականների սկզբին նա աշխատում էր Chalmers Motor-ում և Liberty Motor Car-ում, իսկ 1923 թվականին միացել է Hupmobile-ին։ 1934 թվականին սկսել է համագործակցել «Ջեներալ Մոթորս» ընկերության հետ՝ 1935 թվականին ստանձնելով Chevrolet ստորաբաժանման գլխավոր նախագծման ճարտարագետի պաշտոնը։ 
Մաքֆերսոնը Chevrolet Cadet-ի նախագծի գլխավոր ճարտարագետն էր։ Այն կոմպակտ մեքենա էր, որը նախատեսվում էր վաճառել ավելի քան 1000 դոլարով։ Մաքֆերսոնի նախատիպը Fiat մեքենայի դիզայնն էր, որը արտոնագրվել է 1920-ականներին։ Այնուամենայնիվ, Մաքֆերսոնի դիզայնը չի օգտագործվել Chevrolet Cadet-ի նախագծում։
1947 թվականի մայիսին, երբ Chevrolet Cadet նախագիծը փակվեց, Մաքֆերսոնը հեռացավ GM-ից և տեղափոխվեց Ֆորդ ընկերություն։ Նոր ընկերությունում նրա առաջին նախագծերից մեկը եղել է Մաքֆեսոնի կողմից մշակված կախոցի կառուցվածքի հարմարեցումը 1949 թվականի Ford Vedette ավտոմեքենայի համար, որը պետք է թողարկվեր ֆրանսիական ընկերության կողմից։ Այս մեքենան առաջինն էր, որի կառուցվածքում օգտագործվել է Մաքֆերսոնի կախոցը։ Սակայն քանի որ Պուասիում Ford գործարանը հետաձգել է Ford Vedette-ի թողարկումը, Մաքֆերսոնի կախոցով առաջին ավտոմեքենաները, որոնք հայտնի են դարձել լայն հանրությանը, դարձել են Fords Zephyr-ը և Consul-ը։ 1950 թվականին այդ մոդելները հայտնվել են Լոնդոնի ավտոսրահի թերթերի վերնագրերում։
Մաքֆերսոնը Ֆորդի գլխավոր ինժեներ է դարձել 1952 թվականին։ Այդ պաշտոնը նա զբաղեցրել է մինչև թոշակի անցնելը՝ 1958 թվականի մայիսին։ Մահացել է 1960 թվականին։


== Ծանոթագրություններ ==


== Արտաքին հղումներ ==
Peter Robinson (2016-05-16)։ «Icons: Earle Macpherson»։ https://www.motortrend.com։ Վերցված է 2019-05-03
Տոկիոյի արվեստի համալսարան

Տոկիոյի արվեստի համալսարան (ճապ.՝ 東京芸術大学 то:кё: гэйдзюцу дайгаку), Ճապոնիայի արվեստի ամենահին և հեղինակավոր բարձրագույն ուսումնական հաստատություններից մեկը։ 


== Պատմություն ==
Համալսարանը ստեղծվել է 1949 թվականին Տոկիոյի գեղարվեստի դպրոցի (ճապ.՝ 東京美術学校 то:кё: бидзюцу гакко:) և Տոկիոյի երաժշտական ​​դպրոցի (ճապ.՝ 東京音楽学校 то:кё: онгаку гакко:) միաձուլման հետևանքով (երկուսն էլ հիմնադրվել են 1887 թվականին)։ Սկզբում համալսարանը նախատեսված է եղել միայն տղամարդկանց համար։ Կանայք համալսարան ընդունվել են 1946 թվականից։ 1963 թվականին բացվել է ասպիրանտուրան, 1977 թվականից հնարավոր է դարձել ստանալ դոկտորական աստիճան։


== Նկարագրություն ==
Կորպուսները գտնվում են Թայթո շրջանում, գլխավոր կորպուսը տեղակայված է Տոկիոյի Ուենո այգում։ Համալսարանի ֆակուլտետները գտնվում են նաև Տորիդեում, Ադաթիում (Տոկիո) և Յոկոհամայում։ 
Համալսարանն ունի երկու հանրակացարան, որոնցից մեկը (ճապոնացի ուսանողների համար) գտնվում է Ներիմայում, իսկ մյուսը՝ (օտարերկրյա ուսանողների համար) Մացուդոյում։


== Հայտնի դասախոսներ ==
Տակեշի Կիտանո
Տակաշի Սիմիձու
Տակամուրա Կոուն
Լեոնիդ Կրեյցեր


== Ծանոթագրություններ ==


== Արտաքին հղումներ ==
Տոկիոյի արվեստի համալսարանի պաշտոնական կայք
Լեքսուս ԱյԷս

Լեքսուս ԱյԷս (անգլ.՝ Lexus IS)՝ սպորտային ավտոմեքենա, բիզնես դասի, որը նախկինում թողարկվել է Տոյոտա Ալտեզա (անգլ.՝ Toyota Altezza) անվամբ։ IS հապավումը նշանակում է «Խելացի սպորտ» (անգլ.՝ Intelligent Sport):


== Պատմություն ==

Առաջին սերնդի սեդան թողարկվել է Ճապոնիայում 1998 թվականին։ Այն եկավ փոխարինելու Տոյոտա Կառոնային (անգլ.՝ Toyota Corona): Ի տարբերություն նախկինի՝ առջևի քարշակը փոխարինվել է հետևի քարշակի։
1999 թվականին մեքենան հայտնվեց Եվրոպայում Լեքսուս IS200 անվամբ։
2001 թվականին մեքենան հայտնվեց Հյուսիսային Ամերիկայում Լեքսուս IS300 անվամբ։
2005 թվականին արտադրվեց մեքենայի երկրորդ սերունդը։Առաջին սերունդ
Առաջին սերնդի Ալտեզան արտադրվել է երեք տարբերակով.

AS 200 (GXE10) 1G-FE Toyota G շարքի 6 մխոցանի փոխանցման շարժիչով, 160 ձիաուժ։ Ունեցել է 6 աստիճանի մեխանիկական փոխանցման տուփ՝ 160 ձիաուժ, մինչդեռ 4 արագության ավտոմատն ընտրովի է (Տիպտրոնիկ)։
RS 200 (SXE10) կարգավորված է  3S-GE Toyota S շարքի Յամահա 4 մխոցանի շարժիչով, 210 ձիաուժ, մեխանիկական փոխանցումատուփով, իսկ 5 արագության ավտոմատն ընտրովի է (Տիպտրոնիկ)։
As 300 (TA-JCE10)  2JZ-GE Toyota JZ շարքի 6 գլանային կողային շարժիչով, 220 ձիաուժ, ինչպես նաև 5 աստիճան փոխանցումատուփով, 215 ձիաուժ։Երկրորդ սերունդ
2006 թվականին արտադրվեց IS 250 V շարժիչով, 4GR-FSE հզորությամբ, 208 ձիաուժ Dual VVT-i: Դրա վրա տեղադրված է 6 աստիճան մեխանիկական փոխանցումատուփ։ Արագությունը 100 կմ/ժ-ը զարգացնում է 8,1 վայրկյանում, առավելագույն արագությունը 220 կմ/
Երրորդ սերունդ
Լեքսուս ԱյԷս պաշտոնապես ներկայացվել է ԱՄՆ-ի Դեթրոիդ նահանգի ավտոսրահում 2013 թվականին։ Այն դարձել է 2013-ի դասի լավագույն մեքենան՝ իր մուլտիմեդիա համակարգի լւսարձակների և մոդիֆիկացված լամպերի շնորհիվ :


== Ծանոթագրություններ ==
Յակովցևո (գյուղ, Վաչսկի շրջան)

Յակովցևո (ռուս.՝ Яковцево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեգի Սիվանտոս

Մեգի Սիվանտոս (իսպ.՝ Maggie Civantos, դեկտեմբերի 28, 1984(1984-12-28), Լիմա, Պերու), իսպանացի դերասանուհի։ Առավել հայտնի է Antena 3 հեռուստաալիքի թողարկած «Դեմ առ դեմ» հեռուստասերիալում Մակարենա Ֆերեյրոյի դերով։


== Կենսագրություն ==
Ծնվել է 1984 թվականին, մայրը երգչուհի է, իսկ հայրը՝ ձայնային օպերատոր։ Ծնողները նրա անունը որոշել են Մեգի Ջոբերտի հերոսուհուց ոգեշնչվելով։


== Կարիերա ==
Մեգին սկսել է իր դերասանական կարիերան՝ նկարահանվելով այնպիսի հեռուստասերիալներում, ինչպիսիք են «Ամուսնական կյանքի տեսարաններ», «Կենտրոնական հիվանդանոց» և «Հիմարիկ Բեա»։ Նկարահանվել է նաև «Նա, ով սպասում է» (իսպ.՝ El que espera) և «Ոչինչ» (իսպ.՝ Nada) կարճամետրաժ ֆիլմերում։ 2008 թվականին խաղացել է Antena 3 հեռուստաալիքի թողարկած «Եվան և գործընկերները» հեռուստասերիալի գլխավոր դերը։ Ընդգրկվել է նաև Canal Sur հեռուստաալիքի «Արայան» հեռուստասերիալի հիմնական դերասանական կազմի մեջ՝ մարմնավորելով Անխելիկայի դերը։
2014 թվականին տարբեր ֆիլմերում երկրորդական դերերից հետո Մեգին լայն հայտնիություն է ձեռք բերել Antena 3 հեռուստաալիքի թողարկած «Կաբարե Լոլիտա» հեռուստասերիալում Ֆաննիի դերից հետո։ 2015 թվականին նա սկսել է նկարահանվել «Դեմ առ դեմ» հեռուստասերիալում, որտեղ կատարել է գլխավոր հերոսուհու՝ Մակարենայի դերը։ 2017 թվականին նկարահանվել է Նեթֆլիքսի առաջին իսպանական արտադրության հեռուստասերիալում՝ «Հեռախոսային օպերատորներ» (Las chicas del cable), այնպիսի հայտնի դերասանուհիների հետ, ինչպիսիք են Բլանկա Սուարեսը, Աննա Ֆերնանդեսը, Անա Մարիա Պոլվորորան և Նադիա դե Սանտյագոն։
2019 թվականի սեպտեմբերի 9-ին թողարկվել է TVE-ի «Մալակա» հեռուստասերիալը, որում դերասանուհին գլխավոր դերերից մեկը կատարել է Սալվա Ռեյնի և Վիսենտե Ռոմերո Սանչեսի հետ։ 2020 թվականին դերասանուհին սկսել է նկարահանվել «Դեմ առ դեմ» հեռուստասերիալի սփին-օֆֆում («Դեմ առ դեմ։ Օազիս») Նաջվա Նիմրիի հետ։


== Ծանոթագրություններ ==


== Արտաքին հղումներ ==
Մեգի Սիվանտոս Internet Movie Database կայքում
Մեգի Սիվանտոս Ֆեյսբուքում
Մեգի Սիվանտոս Թվիթթերում
Մեգի Սիվանտոս Ինստագրամում
Բևեռացում (այլ կիրառումներ)

Բևեռացումը կարող է վերաբերել՝

Ալիքների բևեռացում, լայնական ալիքների բևեռացումը։
Վակուումի բևեռացում, մասնիկ-հակամասնիկ զույգերի ծնման և ոչնչացման վիրտուալ պրոցեսների համախմբությունը վակուումում։
Դիէլեկտրիկների բևեռացում
Ասքանազ Մռավյան

Ասքանազ Մռավյան (դեկտեմբերի 21 1885 (հունվարի 2 1886), Գանձակ, Ռուսական կայսրություն - հոկտեմբերի 23, 1929(1929-10-23), Երևան, Հայկական ԽՍՀ, ԱԽՖՍՀ, ԽՍՀՄ), կուսակցական և պետական գործիչ։


== Կենսագրություն ==

1915 թվականին ավարտել է Սանկտ Պետերբուրգի հոգենևրոլոգիական ինստիտուտը։ 1915-1917 թվականներին եղել է բոլշևիկյան «Պայքար» թերթի խմբագիրը։ 1917 թվականին խմբագրել է «Բանվորի կռիվ» թերթը։ 1920 թվականի նոյեմբերին եղել է ՀՍԽՀ հեղկոմի կազմում, 1921-1923 թվականներին եղել է ՀՍԽՀ Արտաքին գործերի ժողովրդական կոմիսար, որի առաջին տարում հանդիսացել է Կարսի պայմանագրի ստորագրողներից մեկը։ 1923-1929 թվականներին եղել է լուսավորության ժողկոմ և ՀՍԽՀ Ժողկոմխորհի նախագահի տեղակալ, միաժամանակ եղել է «Սովետական հայաստան» թերթի խմբագիրը։ Եղել է ԽՍՀՄ Կենտրոնական Գործադիր Կոմիտեի անդամ։


== Գրականություն ==
Ասքանազ Մռավյան։ Կյանքի և գործունեության համառոտ ուրվագիծ։ Արզումանյան, Մակիչ Վահանի, Ղուկասյան, Գ., Երևան։ Հայպետհրատ, 1955։


== Ծանոթագրություններ ==
Չամուրլու (այլ կիրառումներ)

Չամուրլու, կարող է վերաբերել՝

Չամուրլու - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Չամուրլու - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Չամուրլու - գյուղ Օսմանյան կայսրությունում, Տրապիզոնի վիլայեթի Օրդուի գավառում
Լոբակ (Ստորին Հռենոսի գավառ)

Լոբակ (ֆր.՝ Laubach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 299 մարդ, բնակչության խտությունը` 176.92 մարդ/կմ²։ Բնակավայրը զբաղեցնում է 1.69 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 209 աշխատունակ (15-64 տարեկան)  բնակիչ, որոնցից ակտիվ էին 168-ը, իսկ ոչ ակտիվները` 41։ Ակտիվության ցուցանիշը կազմում է 80,4 %։ 168 աշխատունակ մարդկանցից աշխատել է 168 անձ (88 տղամարդ և 80 կին)։ Գործազուրկ են եղել 0 անձ (0 տղամարդ և 0 կին)։ 41 անաշխատունակներից 9-ը եղել են աշակերտներ կամ ուսանողներ, 18-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիժնեկանսիյարովո

Նիժնեկանսիյարովո (ռուս.՝ Нижнекансиярово, բաշկիրերեն՝ Түбәнге Ҡанһөйәр), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստրովկի (այլ կիրառումներ)

Օստրովկի, կարող է վերաբերել՝

Օստրովկի - գյուղ Ռուսաստանի Լենինգրադի մարզի Վսևոլոժսկի շրջանի կազմում։
Օստրովկի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Օստրովկի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Հոկտեմբերի անվան զբոսայգի (Դոնի Ռոստով)

Հոկտեմբերի անվան զբոսայգի (ռուս.՝ Парк имени Октября), զբոսայգի Ռուսաստանի Դոնի Ռոստով քաղաքում, որը գտնվում է Հոկտեմբերյան շրջանում։ Անվանվել է 1917 թվականի Հոկտեմբերյան հեղափոխության պատվին։


== Պատմություն ==
Դոնի Ռոստովի Հոկտեմբերի անվան զբոսայգին հիմնադրվել է 1971 թվականին 7,2 հեկտարի վրա` Տեմեռնիկ գետի ափին։ Զբոսայգու տարածքում կան վազքուղիներ, փողոցային վարժասարքեր, սեղանի թենիսի խաղահրապարակներ, ինչպես նաև մարզահրապարակ տարբեր մարզաձևեր, այդ թվում` բասկետբոլ, վոլեյբոլ կամ ֆուտբոլ պարապելու համար։
2013 թվականին պետք է լուծվեր կոյուղագծի երկու ճյուղերի վթարային վիճակի հարցը, որոնք գտնվում են այգու կենտրոնական հատվածում։ Դրանք տարածքում տհաճ հոտի և սանիտարական աղտոտման պատճառ էին։ Նույն թվականի ամռանը պետք է կատարվեր ցանցերի տեղափոխման աշխատանքը։
Զբոսայգու կենտրոնական մուտքի մոտի աստիճանները, 56-րդ բանակի փողոցի կողմից, վերակառուցվել են։ Գարնանը Հոկտեմբերի անվան զբոսայգու տարածքում տնկվել է մոտ 40 ծառ, որոնց թվում այնպիսի ծառատեսակներ, ինչպես արոսենի, եղրևանի, եղևնի, հացենի։
Հոկտեմբերի անվան զբոսայգին հարթակ է, որտեղ անցկացվում են մշակութային-զանգվածային միջոցառումներ, նշվում են պետական տոներ` Դրոշի օրը, Ռուսաստանի օրը, Հաղթանակի օրը, Երեխաների պաշտպանության միջազգային օրը և բազում այլ տոներ։ Ձմռանը զբոսայգում անցկացվում են Ամանորի մանկական միջոցառումներ։


== Ծանոթագրություններ ==
Պողոս Գալստյան

Վիքիպեդիայում կան հոդվածներ  Գալստյան ազգանունով այլ մարդկանց մասին:Պողոս Գալստյան, հայ և սովետական ֆուտբոլիստ, կիսապաշտպան, մարզիչ։ ԽՍՀՄ սպորտի վարպետ (1983)։


== Կարիերա ==


=== Ակումբային ===
1982–1991 թվականներին խաղացել է չեմպիոնների լիգայում ԽՍՀՄ Երևանի «Արարատ» ֆուտբոլային ակումբում։ 1989–1990 թվականներին ներկայացել է Աբովյանի «Կոտայք»–ում։ 1992 թվականին խաղացել է Հայաստանի բազմակի չեմպիոն «Կիլիկիա» ակումբում։ 1992-1994 թվականներին խաղացել է Լիբանանում, Բեյրութի հայ համայնքի «Օմենմեն» թիմում։


=== Մարզչական ===
2005-2006 թվականներին ծառայել է որպես Մոսկվայի «Նիկա» ակումբի գլխավոր մարզիչ, 2007 թվականին աշխատել է «Լուչ-Էներգիա» ակումբում որպես մարզիչ։ 2008 թվականին տեղափոխվել է «Կուբան» ակումբ, իսկ օգոստոսի 10-ին նույն տարում Սերգեյ Պավլովի հեռացումից հետո նշանակվեց ակումբի գլխավոր մարզիչ և օգոստոսի 12-ին անցկացվեց իր ղեկավարությամբ առաջին հանդիպումը Ռոստովի ՍԱՌՇ-ի դեմ (3։0)։ 2009 թվականի մայիսին լքեց «Կուբան» ակումբը ընտանեկան պատճառներով։ 2009 թվականին հուլիսի 7-ին նշանակվել է որպես գլխավոր մարզիչ «Նիկա» ակումբի, որտեղ նախկինում աշխատել էր։ 2009 թվականի օգոստոսի 10-ին վերադարձել է «Կուբան» որպես ավագ մարզիչ, որից մի քանի օր առաջ մարզչի պաշտոնից հեռացվել էր Սերգեյ Օվչինիկովը։ Սեզոնի վերջում լքել է պաշտոնը, եւ ապա դուրս է եկել «Կուբանից» եւ վերադարձել է «Նիկա»։ 2010 թվականի դեմտեմբերի 12-ին Մոսկվայում վերջացրեց 240 ժամ ուսուցման մարզչական դասընթացները եւ ստացավ լիցենզիա Pro։


== Վիճակագրություն ==


== Ծանոթագրություններ ==
Բոստերի

Բոստերի գյուղը գտնվում է Ղրղզստանի Իսիկ-Կուլ շրջանում։ Այն տեղակայված է Բիշքեկ -Կարակոլ ավտոճանապարհին, ծովի մակարդակից 1680 մ բարձրության վրա։ Գյուղը տարածաշրջանի կենտրոն Չոլպոնատա քաղաքից 7 կմ հեռավորության վրա է, Բալիկչի երկաթգծի կայարանի 88-րդ կմ վրա։ Բոստերին բնակեցված է 1931 թվականից։ 2009 թվականի տվյալներով բնակչությունը կազմում է 7415 մարդ։ Հիմնականում բնակչությունը զբաղվում է գյուղատնտեսությամբ։ Գյուղում կան հանգստավայրեր, հանգստի տներ, ինչպես նաև հյուրանոցներ։ Գործում է միջնակարգ դպրոց, 2 մանկապարտեզ, բուժկենտրոն, դեղատուն, ակումբ, գրադարան և սրճարան։ Այս գյուղում ծնվել են ակադեմիկոս Ա. Մամիտովը և գրող Կ. Աքմատովը։


== Բնակչություն ==
Բոստերիի բնակչությունը կազմում է 7415 մարդ։


== Աղբյուրներ ==
«Кыргызстан». Улуттук энциклопедия: 2-том. /Башкы ред. Асанов Ү. А. К 97 Б.: Мамл. тил жана энциклопедия борбору, 2007. 808 бет, илл. ISBN 978 9967-14-055 -4
ՀՅԴ Բրազիլիայի տեղական կազմակերպություն

Հայ հեղափոխական դաշնակցության (ՀՀԴ) Բրազիլիայի տեղական կազմակերպություն, ՀՀԴ-ի Բրազիլիայի մասնաճյուղն է։ Հիմնվել է 1920-ական թվականներին, ունի երկու հիմնական կառույց՝ «Դրո» կոմիտե (նախագահ՝ Ավետիս Չալըքյան) և 1940 թվականից գործող Հայկական ակումբ։ Վերջինս տնօրինում է ընդարձակ տարածք՝ իր շինություններով (հանդիսասրահ, գրադարան, փակ մարզադահլիճ, ֆուտբոլի դաշտ, լողավազան և օժանդակ այլ հարմարություններ)։ Ունի 40 անդամից կազմված վարչական մարմին (նախագահ՝ փաստաբան Կարո Փիլավջյան)։ ՀՅԴ տեղական կազմակերպությունը հանդես է գալիս Հայ դատի պաշտպանությամբ։ Նրա նախաձեռնությամբ են ստեղծվել «Հայաստան» մշակութային ընկերությունը (հրատարակում է «Լրատու» պարբերականը), Հայկական երգչախումբը (հիմնադիր՝ կոմպոզիտոր և ռեժիսոր Վահագն Սինասյան, ղեկավարել է մինչև 1970 թվականը)։
Ելակոդ

Համակարգչային գիտության բնագավառում ելակոդը որևէ ծրագրավորման լեզվով գրված դրույթների կամ սահմանումների հավաքածու է։ Այն ծրագրավորողների կողմից օգտագործվող մեխանիզմ է, որը հիմնականում օգտագործվում է համակարգչի գործողությունները մատնանշելու համար։
Ծրագրի սկզբնական կոդը, որը սովորաբար բաղկացած է մեկ կամ մի քանի տեքստային նիշքերից, երբեմն պահվում է տվյալների շտեմարանում որպես պահպանված ընթացակարգ, ինչպես նաև կարող է պահվել կրիչի վրա որպես կոդի փոքր կտորներ։ Սկզբնական կոդի նիշքերի մեծ հավաքածուն կարող է դասակարգվել գրացուցակների ծառի մեջ, որն այդ դեպքում անվանում են ծրագրային ծառ։ Համակարգչային ծրագրի սկզբնական կոդն անհրաժեշտ է մարդու համար ընթեռնելի ձևից փոխարկել համակարգչի համար իրագործելի ձևի։ Սկզբնական կոդը կոմպիլյատորի միջոցով կարող է փոխարկվել կատարվող կոդի։
Համակարգչային նախագծի կոդի հիմքը դա նախագիծը կազմող համակարգչային ծրագրերի բոլոր սկզբնական կոդերի մեծ հավաքածուն է։


== Նպատակները ==
Սկզբնական կոդն օգտագործվում է որպես կատարվող ծրագիր ստեղծող պրոցեսի մուտք։ Այն նաև օգտագործվում է որպես մարդկանց միջև հաղորդակցման ալգորիթմների միջոց։ Ծրագրավորման տեխնիկա սովորելու համար ծրագրավորողները հաճախ համարում են օգտակար ընթացիկ սկզբնական կոդը վերանայելը։ Սկզբնական կոդի մատչելի դարձնելը բոլոր ծրագրավորողներին հաճախ նշվում է որպես վերջիններիս ծրագրավորման հմտությունների լավացման կարևոր գործոն։ Որոշ մարդիկ սկզբնական կոդը դիտարկում են որպես արտահայտիչ դերասանական միջոց։
Ծրագրակազմը այլ համակարգչային հարթակի վրա տեղափոխելը սովորաբար անչափ դժվար է առանց սկզբնական կոդի։ Ծրագրի որոշակի կտորների տեղափոխելիությունը առանց ծրագրային կոդի հաշվողական տեսակետից հիմնականում թանկ է։ Տեղափոխելիության հնարավոր ընտրանքները ներառում են կոդի երկուական թարգմանությունը և սկզբնական հարթակի էմուլյացիան։ Կատարվող կոդի դեկոմպիլյացիան կարող է օգտագործվել ասեմբլերով կամ բարձր մակարդակի ծրագրավորման լեզվով սկզբնական կոդ ստանալու համար։
Ծրագրավորողները ծրագրակազմի մի հատվածից վերցված սկզբնական կոդը հաճախ հարմարացնում են մեկ այլ նախագծում օգտագործելու համար։ Այս գաղափարը հայտնի է որպես ծրագրակազմի վերագործածելիություն։


== Ծանոթագրություններ ==


== Արտաքին հղումներ ==
IBM Card Interpreters page at Columbia University
Theoretical Foundations For Practical 'Totally Functional Programming'
Short animation
http://ocw.mit.edu/courses/electrical-engineering-and-computer-science/6-004-computation-structures-spring-2009/lecture-notes/MIT6_004s09_lec11.pdf
https://q3k.org/gentoomen/Programming/Pragmatic%20Programmers/Language%20Implementation%20Patterns.pdf Archived 2016-03-05 at the Wayback Machine.
Բոլգարչայ

Բոլգարչայ (Բոլգարու-չայ), գետ Ադրբեջանի Մուղանի դաշտավայրի հարավային մասում։ Սկիզբ է առնում Թալիշի լեռներից և թափվում է ճահճոտ Մահմուդչալա բնավայր։
Գետի երկարությունը 134 կմ է, ավազանը՝ 2170 կմ²։ Գետի ջրերը օգտագործվում են ոռոգման նպատակով։
Բոլգարչայի երկայքնով վերին և միջին հոսանքներով անցնում է Ադրբեջանի և Իրանի սահմանագիծը։


== Ծանոթագրություններ ==
Մոծամեփոբա

Մոծամեփոբա (նահատակներ վրաց.՝ ორწიფობა), Վրացական եկեղեցական տոն, ի հիշատակ նահատակներ Դավիթ և Կոնստանտին (8-րդ դար) իշխանների։ Տոնը նշվում է հոկտեմբերի 15-ին։ Կենտրոնական միջոցառումներն անց էին կացվում Մոծամեփա վանքում, որտեղ և թաղված են նահատակները։ Վանքը գտնվում է Քութայիս քաղաքից 3 կմ հեռավորության վրա։


== Արտաքին աղբյուրներ ==
Մոծամեփա վանքը
Շերլոկ (հեռուստասերիալ)

Անվան այլ կիրառումների համար տե՛ս՝ Շերլոկ (այլ կիրառումներ)Շերլոկ (անգլ.՝ Sherlock), անգլիական Hartswood Films ընկերության հեռուստանովել՝ նկարահանված BBC Wales-ի համար։ Սյուժեն հիմնված է սըր Արթուր Կոնան Դոյլի՝ հետախույզ Շերլոք Հոլմսին նվիրված ստեղծագործությունների վրա, սակայն գործողությունները տեղի են ունենում մեր օրերում։ 2009 թվականին պատվիրվեց չցուցադրված, փորձնական էպիզոդ, իսկ 2010 թվականի հուլիսին և օգոստոսին BBC One և BBC HD հեռուսատաալիքներով ցուցադրվեցին առաջին եթերաշրջանի երեք իննսունրոպեանոց էպիզոդներ։ Երկրորդ եթերաշրջանը ցուցադրվել է 2012 թվականի հունվարին, իսկ երրորդը՝ 2014 թվականին՝ 2013 թվականին դեկտեմբերի 25-ին BBC One հեռուստաալիքով մինի-սերիաների ցուցադրումով։ 2014 թվականի հունվարի 8-ին Սթիվեն Մոֆֆաթը հաստատեց, որ հեռուստանովելը երկարաձգված է չորրորդ և հինգերորդ եթերաշրջանով, և հույս հայտնեց, որ նոր էպիզոդները հնարավոր կլինի ավելի արագ պատրաստել, քան ավանդական դարձած 2 տարիները։
Հեռուստանովելի հեղինակներն են Մարկ Գեթիսը և Սթիվեն Մոֆֆատը, որոնք հայտնի են «Դոկտոր Ով» և «Ջեքիլ» հեռուստանովելներով, իսկ Շերլոք Հոլմսի և դոկտոր Ջոն Վաթսոնի դերերը կատարում են համապատասխանաբար Բենեդիկտ Քամբերբեչը և Մարտին Ֆրիմենը։ Նկարահանումները տեղի են ունենում հիմնականում Լոնդոնում և Քարդիֆում։ Երեք եթերաշրջանների արդյունքներով հեռուստանովելը ստացել է դրական արձագանքներ, և ներկայացված է եղել մի քանի մրցանակների։ 2011 թվականին «Շերլոկը» դարձավ հեռուստատեսային BAFTA մրցանակակիր՝ «Լավագույն դրամատիկական հեռուստանովել» անվանակարգում։


== Համառոտ ակնարկ ==
Հեռուստանովելը Արթուր Կոնան Դոյլի՝ խուզարկու Շերլոկ Հոլմսի և նրա գործընկեր Ջոն Վաթսոնի մասին պատմող ստեղծագործությունների ազատ ադապտացիա է։ Գործողությունները 19-րդ դարից տեղափոխված են 21-րդ դար. խորհրդատու խուզարկու Շերլոկ Հոլմսը բնակարանի կենակից փնտրելիս ընկերոջ օգնությամբ ծանոթանում է Ջոն Վաթսոնի հետ, որը Աֆղանստանից վերադարձած ռազմական բժիշկ է։ Շերլոկն անմիջապես տպավորում է Վաթսոնին՝ պատմում է վերջինիս իր իսկ մասին. այն մասին, որ ծառայել է Աֆղանստանում, և որ ոտքի ցավը փսիխոմատիկ բնույթ ունի։ Նրանք բնակություն են հաստատում Բեյքեր սթրիթ համար 221 տանը՝ ծեր տանտիկին Հադսոնի մոտ։ Շերլոկը և Ջոնը միասին օգնում են Սքոթլանդ-Յարդին բարդ գործերը բացահայտելու գործում՝ օգտագործելով դիտման, վերլուծության, բացառման մեթոդները, ինչպես նաև ժամանակակից տեխնոլոգիաներ, ինչպիսիք են համացանցն ու բջջային հեռախոսները։


== Դերերում ==
Բենեդիկտ Քամբերբեչ - Շերլոկ Հոլմս
Մարտին Ֆրիմեն - Դոկտոր Վաթսոն
Ռուպերտ Գրեյվս - Գրեգ Լեյստրեյդ
Էնդրյու Սքոթ - Ջիմ Մորիարտի
Մարկ Գեթիս - Մայքրոֆթ Հոլմս
Ունա Ստաբս - Տիկին Հադսոն
Լուիզա Բրիլի - Մոլլի Հուփեր
Ջոնաթան Աթիս - Անդերսոն
Լառա Պյուլվե - Իռեն Ադլեր


== Եթերաշրջաններ ==


== Ծանոթագրություններ ==
Տրամոնտի դի Սոպրա

Տրամոնտի դի Սոպրա  (իտալերեն՝ Tramonti di Sopra), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 393 մարդ 2008 թվականի մարդահամարի տվյալների, բնակչության խտություն՝ 3 մարդ/կմ²։ Զբաղեցնում է 123 կմ² մակերես։ Փոստային ինդեքս՝ 33090։ Հեռախոսային կոդ՝ 0427։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 869012
էլեկտրոնային փոստ՝ segreteria@com-tramonti-di-sopra.regione.fvg.it
Պաշտոնական կայք՝ http://www.comune.tramonti-di-sopra.pn.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Կրոնիդ Օբոյշիկով

Կրոնիդ Օբոյշիկով (ռուս.՝ Крони́д Алекса́ндрович Обо́йщиков, ապրիլի 10, 1920(1920-04-10), Տացինսկայա, Դոնի զորքի մարզ - սեպտեմբերի 14, 2011(2011-09-14), Կրասնոդար, Ռուսաստան), խորհրդային, ռուս բանաստեղծ և լրագրող։


== Կենսագրություն ==
Ծնվել է Դոնի մարզի (այժմ Ռոստովի մարզ) Դոնի առաջին շրջանի Տացինսկայա ստանիցայում, գյուղացիական ընտանիքում։ Այնուհետև ընտանիքը տեղափոխվել է Օբլիվսկայա, ապա Կուբան` Բրյուխովեցկայա ստանիցա, Կրոպոտկին, Արմավիր, Նովոռոսիյսկ։
Եղել է կադրային սպա։ Ավարտել է Կրասնոդարի ռազմական ավիացիայի լետնաբների և նավարկողների դպրոցը, ծառայել է ռմբակոծիչների ավիացիոն գնդում, իսկ ռազմաօդային ուժերում` 1939 թվականից։
Հայրենական մեծ պատերազմի ժամանակ կռվել է հարավ-արևմտյան ճակատում (1941 թվականի հունիսից մինչև սեպտեմբեր), ավելի ուշ` 1942 թվականից` Հյուսիսային նավատորմի ավիացիայի կազմում։ Պաշտպանում էր դաշնակիցների շարասյուները։
Հյուսիսային նավատորմի ռազմաօդային ուժերի թիվ 38 հրամանով` 31.10.1944 թվական, ԶՈՒ Ռազմաօդային ուժերի 2-րդ ԱՊՍ-ի 1-ին ավիացիոն ջոկատի լեյտենանտ Կ. Օբոյշիկովտ պարգևատրվել է 2-րդ աստիճանի «Հայրենական պատերազմի» շքանշանով` 34 հաջող թռիչքների, 11 ինքնաթիռ անձամբ թռցնելու և 6-11 ինքնաթիռների խումբն իր հետևից տանելու համար։
1960 թվականին դարձել է պահեստազորային։
Հրատարակել է բանաստեղծական քսանհինգ ժողովածու, երկու օպերետների և բազմաթիվ երգերի լիբրետոյի հեղինակ է։ Գրել է նաև երեխաների համար։ Կրասնոդարի երկրամասից Խորհրդային Միության հերոսների կենսագրությունների չորս ժողովածուների և Կուբանի հերոսներին նվիրված եռահատոր բանաստեղծական ժողովածուի կազմողն ու հեղինակը։
ԽՍՀՄ գրողների միության անդամ (1992 թվականից՝ Ռուսաստանի գրողների միություն), ԽՍՀՄ ժուռնալիստների միության անդամ (1992 թվականից՝ Ռուսաստանի ժուռնալիստների միություն)։


== Մրցանակներ և պատվավոր կոչումներ ==
Հայրենական պատերազմի երկու շքանշան, II աստիճան (31.10.1944 6.04.1985):
Կարմիր աստղի շքանշան
Մեդալներ
Կրասնոդարի պատվավոր քաղաքացի (2005)
Ռուսաստանի Դաշնության մշակույթի վաստակավոր գործիչ
Կուբանի վաստակավոր նկարիչ (1955)
Խորհրդային ​​Միության հերոսների Կրասնոդարի տարածաշրջանային ասոցիացիայի պատվավոր անդամ
Նիկոլայ Օստրովսկու անվան գրական մրցանակ (1985)
Կրասնոդարի երկրամասի վարչակազմի` Ե. Ստեֆանովի անվան մրցանակ (2001)։


== Ծանոթագրություններ ==
Կամպոլոնգո Մաջորե

Կամպոլոնգո Մաջորե (իտալերեն՝ Campolongo Maggiore), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 9188 մարդ։ Խտությունը կազմում է 399 մարդ/կմ²։ Տարածքը գրավում է 23 կմ²։ Փոստային ինդեքս՝ 30010։ Հեռախոսային կոդ՝ 049։


== Արտաքին հղումներ ==
Բնակավայրի պաշտոնական կայքը (իտալ.)
Աուդի գավաթ 2017

Աուդի գավաթ 2017, 5-րդ ընկերական ֆուտբոլային մրցաշարը, որը կազմակերպվում է «Բավարիա»-ի և Աուդի կոնցերնի կողմից։ Թիմերը իրենց հանդիպումներն անցկացնում էին Մյունխեն քաղաքում գտնվող «Ալիանց Արենա» մարզադաշտում։
Մրցաշարին մասնակցում էին «Բավարիա»-ն, «Ատլետիկո Մադրիդ»-ը, «Լիվերպուլ»-ը և «Նապոլի»-ն։ Մրցաշարի հաղթող է ճանաչվել իսպանական «Ատլետիկո Մադրիդ»-ը։


== Մասնակցող թիմեր ==
 Բավարիա
 Ատլետիկո Մադրիդ
 Լիվերպուլ
 Նապոլի


== Հանդիպումներ ==


=== Կիսաեզրափակիչներ ===


=== 3-րդ տեղի հանդիպում ===


=== Եզրափակիչ ===


== Ռմբարկուներ ==
 Կեիդի Բարե
 Խոսե Կալյեխոն
 Ռոբերտո Ֆիրմինո
 Էմանուելե Ջակերինի
 Կալիդու Կուլիբալի
 Սադիո Մանե
 Մուհամեդ Սալահ
 Դանիել Սթարիջ
 Ֆեռնանդո Տոռես
 Լուսիանո Վիետո


== Ծանոթագրություններ ==
Սովորական հերթապահություն

Սովորական հերթապահություն, 1989 թվականին Հայֆիլմ (ՀԽՍՀ պետավտոտեսչության պատվերով) կինոստուդիայի կողմից նկարահանված հայկական ֆիլմ։


== Սյուժե ==
Երկու երիտասարդ ավտոմեքենա են առևանգում՝ «քաղցր կյանք» վայելելու հրապուրանքով։ Նրանց հետապնդում է ավտոտեսուչը։


== Դերերում ==
Արևիկ Օրբելյան, Արթուր Նալբանդյան, Աշոտ Գևորգյան, Սարգիս Հովսեփյան


== Տես նաև ==
Հայկական ֆիլմերի ցանկ


== Ծանոթագրություններ ==
Պլավիցա (գյուղ, Դոբրինսկի շրջան)

Պլավիցա (ռուս.՝ Плавица), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաշկալևո

Կաշկալևո (ռուս.՝ Кашкалево, բաշկիրերեն՝ Кәшкәләү), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 288 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղասի Եսայան

Աղասի Արշակի Եսայան (օգոստոսի 25, 1914(1914-08-25) կամ օգոստոսի 25 (սեպտեմբերի 7), 1914, Շամախյան, Դիլիջան, Երևանի նահանգ, Կովկասի փոխարքայություն, Ռուսական կայսրություն - հուլիսի 8, 1983(1983-07-08), Երևան, Հայկական ԽՍՀ, ԽՍՀՄ), հայ խորհրդային իրավաբան, միջազգային իրավունքի մասնագետ, իրավաբանական գիտությունների դոկտոր (1962), պրոֆեսոր (1964)։
1943 թվականին ավարտել է Երևանի պետական համալսարանի իրավաբանական ֆակուլտետը, 1947 թվականին՝ Մոսկվայի բարձրագույն դիվանագիտական դպրոցը։ 1947–51 թվականներին աշխատել է ԽՍՀՄ և ՀԽՍՀ արտաքին գործերի մինիստրություններում։ 1949 թվականից սկսել է դասախոսել է Երևանի պետական համալսարանում։ Եղել է դեկան (1957–64), պե–տության ն իրավունքի տեսության ու պատմության ամբիոնի վարիչ (1963–70)։ 1971 թվականին նշանակվել է «պետական իրավունքի, սովետական շինարարության և միջազգային իրավունքի» ամբիոնի վարիչ։ Ե
«Հայկական հարցը և միջազգային դիվանագիտությունը» (1965) ուսումնասիրության մեջ խորհրդային գաղափարախոսության դիրքերից փորձել է ցույց տալ Առաջին համաշխարհային պատերազմի (1914-18) ժամանակ արևմտյան տերությունների վերաբերմունքը հայկական հարցին, լուսաբանել Հայաստանի հետ կապված հարցերի քննարկումը Ազգերի լիգայում, հայկական հարցը 1918-20-ի խորհրդա-թուրքական հարաբերություններում։ «Հայաստանի միջազգային իրավական դրությունը. 1920-1922» (1967) աշխատության մեջ քննել է Հայաստանի Հանրապետության միջազգային-իրավական վիճակը, նրա փոխհարաբերությունները Անտանտի երկրների, Խորհրդային Ռուսաստանի հետ և այլ հարցեր։


== Ծանոթագրություններ ==
Չերնիշկի (գյուղ, Լեբեդինի շրջան)

Չերնիշկի (ուկրաիներեն՝ Чернишки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Չերնիշկի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օտտո Ֆունկե

Օտտո Ֆունկե (գերմ.՝ Otto Funke, հոկտեմբերի 27, 1828(1828-10-27), Խեմնից, Ռուդնոգորի շրջան, Սաքսոնիայի թագավորություն, Գերմանական միություն - օգոստոսի 17, 1879(1879-08-17) կամ օգոստոսի 16, 1879(1879-08-16), Ֆրայբուրգ իմ Բրայսգաու, Բադեն-Վյուրթեմբերգ), գերմանացի ֆիզիոլոգ։


== Կենսագրություն ==
Օտտո Ֆունկեն ծնվել է 1828 թվականի հոկտեմբերի 27-ին Սաքսոնիայի Խեմնից քաղաքում։ 1846-1851 թվականներին բժշկություն է ուսումնասիրել Լայպցիգի համալսարանում, որտեղ 1852 թվականից սկսել է ֆիզիոլոգիա դասախոսել որպես պրիվատ-դոցենտ։
1851 թվականին Ֆունկեին առաջին անգամ հաջողվել է բյուրեղացնել արյունը («Funkesche Kristalle»): 
1854 թվականին Ֆունկեն նշանակվել է արտակարգ, 1856 թվականին` Լայպցիգում ֆիզիոլոգիական քիմիայի հաստիքային պրոֆեսոր, իսկ 1860 թվականին` ֆիզիոլոգիայի հաստիքային պրոֆեսոր Ֆրեյբուրգի համալսարանում։
Ֆունկեի գիտական հետազոտությունները վերաբերում են ֆիզիոլոգիայի բոլոր ոլորտներին, հատկապես արյան բաղադրությանը, ճարպերի ներծծմանը, աղիների էպիթելի գործառույթին, քրտնարտադրությանը, նյարդերի ռեակցիային, ամոնիակի ազդեցությանը մարդու օրգանիզմի վրա և այլն։ Այս հետազոտություններից շատերի արդյունքները հրապարակվել են հեղինակի կողմից բժշկական հատուկ ամսագրերում։
Բացի այդ, Ֆունկեն հրատարակել է ֆիզիոլոգիայի դասագիրք («Lehrbuch der Physiologie», 7-րդ խմբ. Գրյունգագեն, 3 հատոր, Համբուրգ, 1884-1887) և Լեմանի ֆիզիոլոգիայի դասագրքին ավելացվող աղյուսակներ` «Atlas der physiologischen Chemie» խորագրով (Լայպցիգ, 1853, 2-րդ հրատարակություն, 1858)։ Ֆիզիոլոգիայի հիմնական դասագրքի համար Հերման Ֆունկեն հոդված է մշակել` «Tastsinn und Gemeingefühle» (Լայպցիգ, 1880)։
Նրա հայտնի աշակերտների թվում էր մասնավորապես Էվալդ Հերինգը։


== Աշխատություններ ==
Funke, Otto (1851). Ztschr.f. rat. Med., N. F. 1, 172.
Lehrbuch der Physiologie (7. Aufl. von Grünhagen, Hamburg 1884)
Atlas der physiologischen Chemie (Leipzig 1853, 2. Aufl. 1858), Supplement zu Lehmanns Lehrbuch der physiologischen Chemie
Kapitel über den Tastsinn und die Gemeingefühle. In: Hermanns Handbuch der Physiologie (Bd. 3, Leipzig 1880)


== Ծանոթագրություններ ==


== Գրականություն ==
Օտտո Ֆունկե


== Արտաքին հղումներ ==
Օտտո Ֆունկե
Կատրի Կուլմունի

Կատրի Բրիիթա Իլոնա Կուլմունի (ֆիններեն՝ Katri Briitta Ilona Kulmuni, սեպտեմբերի 4, 1987(1987-09-04), Tornio, Լապլանդիա, Ֆինլանդիա), ֆինն քաղաքական գործիչ, 2019 թվականի սեպտեմբերի 7-ից՝ «Ֆինլանդիայի կենտրոն» կուսակցության ներկայացուցիչ։ 2019 թվականի դեկտեմբերի 10-ին կազմավորված Մարինի կաբինետում զբաղեցնում է Ֆինանսների նախարարի պաշտոնը։ 2019 թվականի սեպտեմբերի 12-ից վարչապետի տեղակալն է։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է Էդուսկունտայի պատգամավոր։


== Կենսագրություն ==
Կատրի Կուլմունին ծնվել է 1987 թվականի սեպտեմբերի 4-ին Թորնիոյում։ 2006 թվականին ավարտել է գիմնազիան։ 2010 թվականին ավարտել է Լապլանդիայի համալսարանը՝ ստանալով հասարակական գիտությունների բակալավրի աստիճան։ 2018 թվականին ստացել է հասարակական գիտությունների մագիստրոսի աստիճան։
Արագ սննդի ռեստորանում աշխատել է գանձապահ։
2010 թվականի դեկտեմբերից մինչև 2011 թվականի հունիսն աշխատել է արտաքին առևտրի և զարգացման նախարար Պաավո Վյայուրյունենի մամուլի քարտուղար։ 2015 թվականի ապրիլի 19-ի խորհրդարանական ընտրությունների արդյունքներով՝ Լապլանդիայի ընտրատարածքից ընտրվել է 37-րդ գումարման Էդուսկունտայի (խորհրդարան) պատգամավոր՝ հավաքելով 9702 ձայն։ 2015 թվականից «Ֆինլանդիա - Ռուսաստան» ընկերության նախագահն է։ 2019 թվականի հունիսի 6-ին Ռինեի կաբինետում հրաժարվել է պաշտոնից՝ տնտեսական զարգացման նախարարի պաշտոնին անցնելու պատճառով։
2019 թվականի ապրիլի 14-ի խորհրդարանական ընտրություններում երկրորդ ժամկետով վերընտրվել է Էդուսկունտայի պատգամավոր՝ հավաքելով 8423 ձայն։
2019 թվականի սեպտեմբերին Կուվոլում կայացած արտահերթ կուսակցական համագումարում «Ֆինլանդիայի կենտրոն» կուսակցության նախագահի ընտրություններում Կատրի Կուլմունիի օգտին տրվել է 1092 ձայն, իսկ Անտի Կայկոնենի օգտին՝ 829 ձայն։
2019 թվականի սեպտեմբերին նշանակվել է վարչապետի տեղակալ։
2019 թվականի դեկտեմբերի 10-ին Մարինի կաբինետում ստացել է Ֆինանսների նախարարի պաշտոնը։


== Ծանոթագրություններ ==


== Արտաքին հղումներ ==
https://www.katrikulmuni.fi/ Կատրի Կուլմունի. պաշտոնական կայք (ֆին.)
Տաղանդներ և երկրպագուներ (ֆիլմ, 1973)

«Տաղանդներ և երկրպագուներ» (ռուս.՝ «Таланты и поклонники»), խորհրդային գեղարվեստական ֆիլմ, որը նկարահանել է ռեժիսոր Իսիդոր Աննենսկին Ալեքսանդր Օստրովսկու համանուն պիեսի հիման վրա։ Պրեմիերան կայացել է 1973 թվականի ապրիլի 23-ին։


== Սյուժե ==
Ֆիլմը պատմում է երիտասարդ գավառական դերասանուհի Ալեքսանդրա Նիկոլաևնա Նեգինայի դրամայի մասին, որը կյանքի հանգամանքների բերումով ստիպված է դժվար ընտրություն կատարել իրական սիրո և արվեստում իր տեղն անպայմանորեն գտնելու ցանկության միջև։


== Դերերում ==
Սվետլանա Պանիխովսկայա – Ալեքսանդրա Նիկոլաևնա Նեգինա
Օլգա Խորկովա – Դոմնա Պանտելեևնա
Լեոնիդ Գուբանով – Իվան Սեմյոնիչ Վելիկատով
Նիկոլայ Գրիցենկո – իշխան Իրակլի Սարատոնիչ Դուլեբով
Ալեքսանդր Բելյավսկի – Գրիգորի Անտոնիչ Բակին
Նոննա Տերենտևա – Նինա Վասիլևնա Սմելսկայա
Վլադիմիր Բոգին – Պյոտր Եգորիչ Մելուզով
Եվգենի Լեբեդև – Մարտին Պրոկոֆիչ Նարոկով
Ռուդոլֆ Պանկով – Վասյա
Գրիգորի Աբրիկոսով – Էրաստ Գրոմիլով, տրագիկ
Յուրի Սարանցև – Գավրիլո Պետրովիչ Միգաև, անտրեպրենյոր
Արիադնա Շենգելայա – հյուրախաղորդ
Վիկա Չեռնակովա – Սաշան մանկության տարիներին
Միխայիլ Բոչարով – պարոն
Պյոտր Սավին – օբեր-կոնդուկտոր


== Նկարահանող խումբ ==
Սցենարի հեղինակ ՝ Իսիդոր Աննենսկի
Բեմադրող ռեժիսոր՝ Իսիդոր Անենսկի
Օպերատոր՝ Միխայիլ Կիրիլով
Նկարիչ՝ Նոյ Սենդերով
Կոմպոզիտոր՝ Տիխոն Խրեննիկով


== Տեխնիկական տվյալներ ==
Գունավոր, հնչուն


== Ծանոթագրություններ ==


== Արտաքին հղումներ ==
«Տաղանդներ և երկրպագուներ» ֆիլմը «Энциклопедии отечественного кино» կայքում
Տյանշույ

Տյանշույ (չինարեն՝ 天水), քաղաքային շրջան ՉԺՀ-ի Գանսու նահանգում։


== Քաղաքական բաժանում ==
Քաղաքացիական շրջան Տյանշույը բաժանված է 2 շրջանի, 1 կոմսության և 1 ինքնավար կոմսության։

Մայցզի շրաջան (麦积区)
Ցինցժոու շրջան (秦州区)
Գանգու կոմսություն (甘谷县)
Ուշան կոմսություն (武山县)
Ցինշույ կոմսություն (清水县)
Ցինան կոմսություն (秦安县)
Չժանցզյաչուան Խուեսկիյ ինքնավար կոմսություն (张家川回族自治县)
Լամսկայա (գյուղ, Ելեցկի շրջան)

Լամսկայա (ռուս.՝ Ламская), գյուղ Ռուսաստանի, Լիպեցկի մարզի Ելեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խանկա

Խանկա (ռուս.՝ Ханка), լիճ Ռուսաստանի Պրիմորիեի երկրամասում և Չինաստանում։ Տարածությունը 4000-4400 կմ² է (կախված մակարդակի բարձրությունից), խորությունը՝ մինչև 10 մ։ Ափերը ճահճապատ են, ջուրը՝ քաղցրահամ, պղտոր։
Սառցակալում է նոյեմբերին, սառցազերծվում՝ ապրիլին։ Ընդունում է Լեֆու, Մո և այլ գետեր։ Խանկայից արտահոսում է Սունգաչան գետը (Ուսուրիի վտակը)։ Հարուստ է ձկներով՝ (սազան, կալուգա) և ջրային կրիաներով։ Նավարկելի է։


== Անվանում ==
Ենթադրում են, որ անվանումը չինարեն Խինգհայ անվան աղավաղված ձևն է․ չինարեն Խինգ նշանակում է «առատություն, բարգավաճում», հայ՝ «ծով», այսինքն՝ «առատության և բարգավաճման ծով»։


== Ծանոթագրություններ ==


== Արտաքին հղումներ ==
Խանկա լճի նկարագրություն (անգլերեն)
Խանկա լճի նկարագրություն Archived 2012-02-12 at the Wayback Machine. (անգլերեն)
Բաբելոնի աշտարակը (այլ կիրառումներ)

Բաբելոնի աշտարակը, կարող է վերաբերել՝

Բաբելոնի աշտարակը - ֆլամանդացի նկարիչ Պիտեր Բրեյգել Ավագի 1563 թվականի նկար
Բաբելոնի աշտարակը - բրազիլական հեռուստասերիալ արտադրված Ռեդե Գլոբոյի կողմից
Ալգոդոնալես

Ալգոդոնալես (իսպ.՝ Algodonales), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 135 կմ² տարածք; 2010 թվականի տվյալներով բնակչության թվաքանակը եղել է 5 743։ Պրովինցիայի վարչական կենտրոնից՝ Կադիս քաղաքից հեռավորությունը 118 կիլոմետր է։ 


== Ժողովրդագրություն ==

INE Archiv-ից


== Պատմության հուշարձաններ ==
Անարատ հղության մենաստան
Սբ. Կույսի մենաստան
Սբ. Աննայի թեմական եկեղեցի


== Պատկերասրահ ==

		
		


== Անվանի անձինք ==
Շատերի շարքում առանձնանում են՝

Վալերիանո Բեռնալը - դասական կիթառահարության և ֆլամենկոյի վարպետ. ճանաչված այնպիսի արտիստներ, ինչպիսիք են Ալեխանդրո Սանսը, Պակո դե Լուսիան, Պակո Սեպերոն, օգտագործում են նրա ստեղծագործությունները։
Խավիեր (Խոտա) Լինարես Մորենոն - կինոռեժիսոր


== Ծանոթագրություններ ==


== Արտաքին հղումներ ==
Ալգոդոնալես on Andalucia.com
Ալգոդոնալես Archived 2017-11-12 at the Wayback Machine. on Turespaña
Ալգոդոնալես on Cadiz Tourism
Պաշտոնական կայքէջ
Algodonales
Ալգոդոնալեսի համայնքապետարան
Revista Digit@l sobre Algodonales y La Muela
Խալմերյոլ

Խալմերյոլ (ռուս.՝ Хальмеръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեբեդ գետի ձախ ափին՝ 26 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074420
Կոդը ըստ հիդրոլոգիական հետազոտության (ՌԴ) — 103007442
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(7413) Գալիբինա

(7413) Գալիբինա (անգլ.՝ Galibina), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 24-ին Լյուդմիլա Ժուրավլյովայի և Գրեգոր Կաստելի կողմից Նաուչնիում։
Միջին հեռավորությունը Արեգակից կազմում է 3,083277 ա. մ., առավելագույնը մոտենում է 2,469 ա. մ. հեռավորության վրա և հեռանում 3,6975 ա. մ.։ Արեգակի շուրջ մեկ ամբողջական պտույտ է կատարում 1977,5 երկրային օրվա ընթացքում, իր ուղեծրով շարժվելով միջինում 0,182048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7413) Գալիբինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արամ Գաբրելյանով

Արամ Աշոտի Գաբրիելյանով (օգոստոսի 10, 1961, Դերբենդ, (Դաղստան), հայազգի լրագրող, հրատարակիչ, «Lifenews» լրատվական հեռուստաալիքի սեփականատեր, «News Media» հրատարակչական տան գլխավոր տնօրեն և նախագահ, «Բալթիական մեդիախումբ» հոլդինգի
նախագահ։


== Կենսագրություն ==
Արամ Գաբրելյանովը ծնվել է 1961 թվականին Դաղստանի Դերբենդ քաղաքում։ Նրա հայրը եղել է Զանգեզուրից, իսկ մայրը՝ Արցախից։ Հայրական պապը՝ Տեր-Գաբրիելյանը, եղել է Տաթևի վանքի վանական և ստալինյան աքսորի տարիներին ընտանիքի հետ տեղափոխվել է Բաքու, այնուհետև՝ Դաղստան։ Արամը դեռ մանկուց հոդվածներ է գրել տարբեր թերթերում։ Բանակից զորացրվելուց հետո ընդունվել է Մոսկվայի պետական համալսարանի լրագրության ֆակուլտետը։ Ուսանողական տարիներին ամուսնանում է համակուրսեցու հետ և համալսարանն ավարտելուց հետո տեղափոխվում կնոջ հայրենի Ուլյանովսկ քաղաք։ ժուռնալիստիկայում իր առաջին քայլերը Գաբրելյանովն արել է Ուլյանովսկի շրջանային վարչության կոմերիտական «Ульяновский комсомолец» թերթում։ Հետագայում նա դառնում է թերթի գլխավոր խմբագիր և սեփականատեր՝ վերանվանելով թերթը «Слово молодёжи»։ Կարճ ժամանակում նա թերթի տպաքանակը 9000-ից հասցնում է 210000-ի։ 1995 թվականին Գաբրելյանովը գնում է «Местное время» и «Скифы» թերթերը և ստեղծում «Ведомости-Медиа» հրատարակչական հոլդինգը։ Հոլդինգի մեջ մտան Սամարայում, Նիժնի Նովգորոդում, Սարատովում, Վոլգոգրադում, Կրասնոյարսկում, Սանկտ Պետերբուրգում լույս տեսնող տասնյակ թերթեր։ 1996 թվականին Արամը տեղափոխվում է Մոսկվա և 1997 թվականին սկսում հրատարակել «Московские ведомости» շաբաթաթերթը, որը 2000 թվականին վերանվանվեց «Жизнь»։ «Жизнь» շաբաթաթերթում տեղ էին գտնում ռուսաստանյան շոու բիզնեսի աստղերի մասին սկանդալային դեպքերը։ Կարճ ժամանակահատվածում թերթի տպաքանակը հասնում է 2.100.000-ի։ 1999 թվականին Արամ Գաբրելյանովը 30 թերթի սեփականատեր էր։ 2001 թվականի ապրիլին Գաբրելյանովը ստեղծեց «Жизнь» հրատարակչական տունը, իսկ 2005 թվականին՝ «Ньюс Медиа» հոլդինգը։ 2006 թվականին Արամ Գաբրելյանովը իր հոլդինգում միավորեց Ռուսաստանում հիսուն քաղաքներում հրատարակվող մի քանի տասնյակ պարբերականներ։ Դրանից հետո նա 40 միլիոն դոլարով վաճառեց բաժնետերերի 50 %-ը։ 2008 թվականի մարտին սկսեց գործել նրա նոր նախագիծը` «Life.ru» ինտերնետ կայքը և 2009 թվականի աշնանն այն վերածվեց Lifenews տեղեկատվական պորտալի։ 2009 թվականին նրա ղեկավարած հոլդինգը գնահատվում էր 200 միլիոն դոլար։ 2011 թվականին Գաբրելյանովը զբաղեցրեց «Известия» թերթի տնօրենների խորհրդի նախագահի պաշտոնը, իսկ 2015 թվականից զբաղեցնում է «Բալթիական մեդիախումբ» հոլդինգի նախագահի պաշտոնը։


== Պարգևներ ==
Ռուսաստանի նախագահ Վլադիմիր Պուտինը 2014 թվականի ապրիլի 22-ին Պատվո շքանշան է շնորհել Արամ Գաբրելյանովին։


== Ընտանիք ==
Ամուսնացած է, ունի երկու որդի՝ Աշոտն ու Արտյոմը։


== Աղբյուներ ==
Արամ Գաբրելյանով


== Ծանոթագրություններ ==
Սան Պաուլու նահանգի հարավկենտրոնական մաս (մարզ)

Սան Պաուլու նահանգի հարավկենտրոնական մաս (պորտ.՝ Mesorregião do Litoral Sul Paulista), վարչական մեզոշրջան Բրազիլիայում, մտնում է Սան Պաուլու նահանգի մեջ։ Բնակչությունը կազմում է 498 216 մարդ 2006 թվականի տվյալով։ Զբաղեցված տարածքը 13 200.893 կմ²։ Բնակչության խտությունը 37.7 մարդ/կմ²։


== Վիճակագրություն ==
Համախառն ներքին արտադրանքը կազմել է 2 527 622 523,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 440,29 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մոմախոտի մեղու

Մոմախոտի մեղու (լատ.՝ Osmia cerinthides), մեգախիլիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Կոշտացած հաստացումով այտեր ունեցող, երեսկալի կողքերին երկար, եղջերանման ելուստներով, առջևի եզրի միջնամասում եռանկյունաձև ատամիկով էգի փորիկի 1-3-րդ տերգիտները պատված են շիկակարմիր, 6-րդը սև, իսկ գլուխը և կուծքը՝ գորշագույն մազիկներով։ Սև երեսով, դեղնամոխրագույն մազիկներով պատված կրծքով արուի 6-րդ տերգիտի գագաթնային եզրը ուղիղ է, 7-ինը՝ կլորավուն։


== Տարածվածություն ==
Տարածված է Արևելյան Միջերկրայքում և Անդրկովկասում։ Հայաստանում հայտնի է Երևանից, այստեղ հավանաբար անհետացել է։ Հայտնաբերված է Արագածոտնի (Բյուրական գյուղի շրջակայք), Կոտայքի (Արզնի գյուղի մոտակայք) մարզերից և «Խոսրովի անտառ» պետական արգելոցից, Գառնիի հատվածից։


== Էկոլոգիա ==
Միայնակ մեղուներ են, որոնք ապրում են լեռնատափաստաններում և գետամերձ հովիտներում։ Թռիչքը մայիս-հուլիս ամիսներին է, բնակալում են պատրաստի խոռոչներում։ Այցելում են գլխավորապես սրոհունդ, հասմիկ, առյուծատամ սեռերին պատկանող բույսերի ծաղիկներին։


== Պահպանություն ==
Ոչ մեծ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։
Հանդիպում են հազվադեպ՝ եզակի առանձնյակներով։ Թվաքանակի փոփոխության միտումները բացահայտված չեն։
Վտանգման հիմնական գործոններն են հողերի յուրացումը, գերարածեցումը, ոչ ընտրողական ազդեցությամբ միջատասպանների օգտագործումը։
Պահպանվում է «Խոսրովի անտառ» պետական արգելոցում։


== Ծանոթագրություններ ==
Սինտրա Ազգային Պալատ

Սինտրա ազգային պալատ (Portuguese: Palácio Nacional de Sintra), ինչպես նաև Քաղաք Պալատ (Palácio da Vila Vila=Town) գտնվում է Սինտրա քաղաքում, Լիսաբոնի շրջան, Պորտուգալիա։ Այն ներկայումս պատմական տուն-թանգարան է։
Այն Պորտուգալիայում լավագույնը պահպանված միջնադարյան թագավորական պալատ է, որը քիչ թե շատ շարունակական բնակեցված է եղել առնվազն 15-րդ դարի սկզբներից մինչև 19-րդ դարի ավարտը։ Այն նշանակալի զբոսաշրջային տեսարժան վայր է, Սինտրայի մշակութային լանդշաֆթի հատված, որ տեղ է գտել Միավորված Ազգերի Կրթության, Գիտության և Մշակույթի Կազմակերպության Համաշխարհային Ժառանգության ցանկում։


== Արտաքին հղումներ ==
Պաշտոնական կայք Archived 2010-12-23 at the Wayback Machine.

 Մեդիաֆայլեր Palácio Nacional de Sintra թեմայով Վիքիպահեստում:
Պալատի եռամետր նմուշը(չաշխատող հղում)